Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 925/13/8811	Trebišov, 6.3.2014
EEČ : 2-69-126-2014

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 389,00 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor krim policie- vyšetrovania  Trebiš pod spisovou značkou ORP-694/OEK-13.
	Dňa 28.05.2012 prostredníctvom obchodného zástupcu uzatvoril v predajni nábytku XXXXX zmluvu o úvere XXXXX vo výške 928,- € za účelom kúpy tovaru, pričom sa zmluvne zaviazal splácať uvedený úver 30. mesačnými splátkami po 46,30 €, počnúc dňom 1. splátky 28.06.2012, kde úver začal splácať, doposiaľ uhradil 11 splátok v celkovej výške 509,20 €, následne úver prestal splácať a v úverovej zmluve uviedol, že je zamestnaný v spoločnosti XXXXX od mesiaca júl 2004 s čistým mesačným príjmom vo výške 650,- € aj napriek tomu, že v uvedenej spoločnosti v čase uzatvorenia úverovej zmluvy nepracoval, nemal uvedený príjem, čím pre spoločnosť XXXXX XXXXX spôsobil škodu vo výške 1.389,- €. 

Odôvodnenie: 
	Uznesením vyšetrovateľa OR PZ, OKP, OEK Trebišov sp. zn. ČVS: ORP-694/OEK-TV-2013 zo dňa 09.12.2013 bolo vznesené obvinenie XXXXX pre prečin úverového podvodu podľa § 222 ods. 1 Tr. zák., na tom skutkovom základe, ako je uvedené vo výrokovej časti tohto uznesenia. 

Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje  hranicu stanovenú v ustanovení § 220 ods. 1 Tr. poriadku. 

	Obvinený XXXXX a poškodená strana XXXXX zastúpená XXXXX, dňa 24.02.2014 uzavreli pred probačným a mediačným úradníkom Okresného súdu v Trebišove XXXXX dohodu o zmieri, v rámci ktorej poškodená strana vyhlásila, že nakoľko obvinený uhradil škodu v plnej výške, jej nároky v predmetnej veci sú plne uspokojené a ďalšiu náhradu škody nežiada. Obvinený zároveň vyhlásil, že spáchal skutok, za ktorý je stíhaný. 

Dňa 27.02.2014 obvinený zložil na účet Krajskej prokuratúry v Košiciach peňažnú sumu určenú na všeobecne prospešné účely vo výške 150,- €. Obvinený určil 50 % zo zloženej sumy t. j. 75,- €  štátu na peňažnú pomoc poškodeným podľa osobitného predpisu a 50 % zo zloženej sumy t. j. 75,- € XXXXX 
Táto suma je primeraná závažnosti spáchaného prečinu. 

Obvinený a poškodená strana s týmto spôsobom vybavenia veci vyslovili súhlas. 

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné     a majetkové pomery som dospel k záveru, že takýto spôsob rozhodnutia je dostačujúci.

Nariaďuje sa učtárni Krajskej prokuratúry v Košiciach, aby po tom, čo sa stane toto uznesenie vykonateľným, bolo 50 % zo sumy zloženej obv. XXXXX na všeobecne prospešné účely, čo činí sumu 75,- €, poukázaných XXXXX a 50 %, čo činí sumu 75,- € poukázaných štátu   na peňažnú pomoc poškodeným. 

	Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 215 ods. 3 Tr. por.).

JUDr. Peter Prokopovič
prokurátor